Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 357

4. Útvonaloktató/oktató jogosítás 4.1. Útvonaloktató/oktató jogosítás megszerzésének és hosszabbításának feltételei: 4.1.1. Életkor: betöltött 27. életév. 4.1.2. Érvényes ATPL szakszolgálati engedély parancsnokpilóta jogosítással. 4.1.3. Szakismeret: A pályázónak hatósági vizsgabizottság előtt bizonyítani kell, hogy az engedélyben biztosított jogköröknek megfelelő szinten ismeri az alábbiakat: — légiüzemeltetés, különös tekintettel a kiképzés alatt állók által elkövethető hibákra, — a típus üzemeltetése és repülési sajátosságai oktató szemszögből, — oktatási és vizsgáztatási módszertan. 4.1.4. Repülési tapasztalat 4.1.4.1. Útvonaloktató: A pályázónak legalább 800 repült óra parancsnokpilóta gyakorlattal kell rendelkeznie a kereskedelmi légiszállításban, ezen belül legalább 400 óra parancsnokpilóta gyakorlat azon a típuson, amelyikre az útvonaloktatói jogosítás kéri. 4.1.4.2. Oktató: A pályázónak legalább 1500 repült óra parancsnokpilóta gyakorlattal kell rendelkeznie a kereskedelmi légiszállításban, ezen belül legalább 500 óra parancsnokpilóta gyakorlat azon a típuson, amelyikre az oktatói jogosítás kéri. 4.1.5. Repülésgyakorlati vizsga 4.1.5.1. Gyakorlati vizsgára a pályázó akkor bocsátható, ha szakismeretből a hatóság előtt sikeres vizsgát tett, és az oktató kiképzést befejezte. 4.1.5.2. Útvonaloktató jogosításánál a gyakorlati vizsga anyaga: 1—2 útvonalrepülés, mely alatt a pályázónak bizonyítania kell alkalmasságát a nemzetközi útvonalrepülés végrehajtásáról a hatóság előtt, oktatói szinten. 4.1.5.3. Oktató jogosításnál gyakorlati vizsga anyaga: 3—4 repülési gyakorlat, melyben a pályázónak bizonyítania kell a hatóság előtt, hogy az előírt repülési feladatokat — beleértve a repülés különleges eseteit is — be tudja mutatni, illetve a vizsgázó által elkövetett hibákat ki tudja javítani. Képesnek kell lennie egy pályázót feladatára módszeresen felkészíteni, és repülés után a végzett munkát kiértékelni. 2001/13. szám 4.1.6. Egészségügyi alkalmasság: Meg kell felelnie a számára előírt egészségi követelményeknek. 4.1.7. Folyamatosság: Ha az útvonaloktató/oktató 6 hónapnál hosszabb ideig csak parancsnokpilóta feladatokat lát el, és repülésoktatási vagy ellenőrzési feladatot nem végez, 2—3 felszállásból álló repüléstechnikai és 1 útvonal-ellenőrzést kell végrehajtania oktatóval. 4.1.8. Hosszabbítás: Az üzemben tartónak igazolnia kell, hogy az engedélyes a megelőző 12 hónapban legalább 50 órát oktatott vagy ellenőrzött a jogosított típuson. E feltétel hiányában a jogosítás meghosszabbítása csak eredményes hatósági ellenőrző repülés alapján történhet. 4.2. Jogosultság: — Biztosított jogkörének megfelelő szinten oktatni és ellenőrizni a kijelölt feladatokat. — Szakmai minősítést készíteni.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes